open-index/open-wikipedia-markdown huggingface dataset:
তৃতীয় মহম্মদ মহবত খানজী

**তৃতীয় মহম্মদ মহবত খানজী** (২রা আগস্ট, ১৯০০- ৭ই নভেম্বর, ১৯৫৯) জুনাগড় রাজ্যের একাদশ ও শেষ নবাব ছিলেন।

## প্রথম জীবন
তৃতীয় মহম্মদ মহবত খানজী জুনাগড় রাজ্যের দশম নবাব মহম্মদ রসুল খানজীর কনিষ্ঠ পুত্র ছিলেন। তার মাতার নাম ছিল আয়েশা বিবি। অজমের শহরে অবস্থিত মেয়ো কলেজ থেকে তিনি উচ্চশিক্ষা লাভ করেন। ১৯১১ খ্রিষ্টাব্দের ২২শে জানুয়ারি পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৯২০ খ্রিষ্টাব্দের ৩১শে মার্চ পর্যন্ত তিনি রাজপ্রতিনিধি পরিষদের তত্ত্বাবধানে রাজত্ব করেন।

## পরিবার
তৃতীয় মহম্মদ মহবত খানজী ১৯২১ খ্রিষ্টাব্দের ৭ই এপ্রিল মুনাওয়ার জাহানকে, ১৯২৩ খ্রিষ্টাব্দের ২৭শে এপ্রিল আমনা বিবিকে, ১৯২৩ খ্রিষ্টাব্দের ৩০শে অক্টোবর অমন বিবিকে, ১৯২৫ খ্রিষ্টাব্দের ৮ই জুলাই মোতি বিবিকে, ১৯৩২ খ্রিষ্টাব্দের ৯ই নভেম্বর দদিবা সাহিবাকে এবং ১৯৪৫ খ্রিষ্টাব্দের ২৬শে জুলাই সাঈদা সুলতানাকে বিবাহ করেন। তিনি মহম্মদ দিলাওয়ার খানজী, মহম্মদ হিম্মত খানজী, মহম্মদ শমসের খানজী, মহম্মদ ইকবাল খানজী, মহম্মদ সাখাওয়াত খানজী, গুলাম মহম্মদ খানজী, মহম্মদ ইউসুফ খানজী,  মহম্মদ সাদিক খানজী, মহম্মদ শাহরিয়ার খানজী ও সাঈদ আলী খানজী নামক দশজন পুত্র এবং তাজ বখতে, উমরাও বখতে, ইনায়ত বখতে, রহেব বখতে, উনরাও বখতে, কুলসুম বখতে, সুলতান বখতে, নূর বখতে, জোহরা বখতে ও রাহাত বখতে নামক দশজন কন্যার জনক ছিলেন।

## নবাবী শাসনের বিলুপ্তি

১৯৪৭ খ্রিষ্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। তৃতীয় মহম্মদ মহবত খানজী ১৯৪৭ খ্রিষ্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তার রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।

## সম্মাননা
১৯১১ খ্রিষ্টাব্দে তৃতীয় মহম্মদ মহবত খানজীকে দিল্লি দরবার স্বর্ণ পদক প্রদান করা হয়। তাকে ১৯৩৭ খ্রিষ্টাব্দের ১৯শে জুন ব্রিটিশ সেনাবাহিনীর সাম্মানিক ক্যাপ্টেন পদ প্রদান করা হয়। ১৯৪২ খ্রিষ্টাব্দের ২১শে জুলাই তাকে বাহিনীর মেজর পদে এবং ১৯৪৬ খ্রিষ্টাব্দের ১৫ই অক্টৈবর কর্ণেল পদে উন্নীত করা হয়। ১৯৪৮ খ্রিষ্টাব্দে তাকে পাকিস্তান সরকারের তরফে নিশান-ই-কায়েদ-ই-আজম পুরস্কারে সম্মানিত করা হয়।

## তথ্যসূত্র

বিষয়শ্রেণী:জুনাগড়ের নবাব
বিষয়শ্রেণী:১৯০০-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:ভারতের নবাব
বিষয়শ্রেণী:১৮৯৮-এ জন্ম
বিষয়শ্রেণী:জুনাগড়ের ব্যক্তি
বিষয়শ্রেণী:ভারতীয় নাইট
বিষয়শ্রেণী:মুহাজির ব্যক্তি
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:২০শ শতাব্দীর ভারতীয় রাজশাসক
বিষয়শ্রেণী:পাকিস্তানে ভারতীয় অভিবাসী
বিষয়শ্রেণী:নাইটস গ্র্যান্ড কমান্ডার অফ দ্য অর্ডার অফ দ্য ইন্ডিয়ান এম্পায়ার
চিমনি ব্রেস্ট

right|thumb|চিমনি ব্রেস্ট

**চিমনি ব্রেস্ট** হল একটি চিমনির সেই অংশ যা চুলার জন্য দেয়াল থেকে সামনের দিকে বেরিয়ে থাকে। এটি সাধারণত একটি ভবনের নিচতলায় দেখা যায়, যেখানে ইট বা কংক্রিটের নির্মাণ উপরের দিকে উঠে গিয়ে একটি ফ্লু ধারণ করে, যা ধোঁয়াকে চিমনির মাথা দিয়ে ভবনের বাইরে নিয়ে যায়। চিমনির জ্যাম্বগুলোও দেয়াল থেকে বেরিয়ে থাকে, তবে সেগুলো ফায়ারপ্লেসের দুই পাশে অবস্থান করে এবং চিমনি ব্রেস্টকে সহায়তা করে। চিমনি ব্রেস্টের ভেতরের অংশ সাধারণত ইটের গাঁথুনি বা কংক্রিট দিয়ে পূর্ণ করা হয়।

চিমনি ব্রেস্টের নির্মাণশৈলী ও চেহারা এর ব্যবহার ও নকশার ওপর নির্ভর করে ভিন্ন হতে পারে। ইংল্যান্ড ও আমেরিকার নির্মাতারা প্রায়ই চিমনি ব্রেস্ট এবং ফায়ারপ্লেসকে আলাদা স্থাপত্য উপাদান হিসেবে গড়ে তোলেন, যেখানে ফ্রান্সের স্থাপত্যে ধীরে ধীরে এসব কাঠামো লুকানো অবস্থায় নির্মাণের প্রবণতা দেখা যায়।

## ভুয়া চিমনি ব্রেস্ট
কখনও কখনও শুধুমাত্র সৌন্দর্যের জন্য একটি দ্বৈত-প্রাচীরযুক্ত ফ্লুর চারপাশে বা এমন একটি দেয়ালে যেখানে একটি ফ্লু বিদ্যমান, সেখানে ভুয়া চিমনি ব্রেস্ট তৈরি করা হয়। সাধারণত এগুলো কাঠের ফ্রেম বা স্টাড কাঠামো দিয়ে তৈরি করা হয়, যার ওপর প্লাস্টারবোর্ড লাগানো হয় এবং তার ওপর হালকা প্লাস্টার প্রলেপ দেওয়া হয়। যদি এই ভুয়া চিমনি ব্রেস্টের ভেতরে একটি ফ্লু থাকে, তাহলে সেটিকে তাপ প্রতিরোধক উপাদান—যেমন ভার্মিকুলাইট—দিয়ে আবৃত করা লাগতে পারে। সাধারণত সৌন্দর্য বৃদ্ধির জন্য অতিরিক্ত উপাদান যেমন অলঙ্করণ কাঠের বিম, ওভারম্যান্টেল বা চুলার চারপাশে ঘের যুক্ত করা হয়।

## অপসারণ
কেন্দ্রীয় উত্তাপ ব্যবস্থার মতো বিকল্প উত্তাপ ব্যবস্থা চালুর পর অনেক সময় চিমনি ব্রেস্ট আর তার মূল কাজে ব্যবহৃত হয় না। এ কারণে অনেকেই এটি অপসারণ করে অতিরিক্ত মেঝে জায়গা ও নিয়মিত আকারের ঘর তৈরি করতে চান। তবে, চিমনি ব্রেস্ট প্রায়ই একটি কাঠামোগত উপাদান হিসেবেও কাজ করে, তাই এটি অপসারণের আগে সতর্ক পরিকল্পনা প্রয়োজন। একজন কাঠামো প্রকৌশলীর পরামর্শ নেওয়া এবং বিল্ডিং রেগুলেশন মেনে চলা অত্যন্ত জরুরি। চিমনি ব্রেস্ট অপসারণের সময় সঠিক সুরক্ষা সরঞ্জাম পরা উচিত, বিশেষ করে ধুলাবালি প্রতিরোধী মাস্ক (FFP3), যেন ২.৫ মাইক্রনের চেয়েও ছোট সূক্ষ্ম কণাগুলো—যেমন সিলিকা ও অ্যাসবেস্টস—শ্বাসের সঙ্গে ঢুকে না পড়ে। এই কণাগুলো স্বাস্থ্যের জন্য ক্ষতিকর হতে পারে, তাই পেশাদার পরামর্শ এবং অ্যাসবেস্টস পরীক্ষা করানো উচিত। চিমনি ব্রেস্টের একটি অংশ (বিশেষত নিচের অংশ) অপসারণ করলে দেয়ালে ভারসাম্যহীন চাপ পড়তে পারে, যদি উপরের অংশ যথাযথভাবে সমর্থিত না থাকে। সাধারণত একে আই-বিম দিয়ে ঠেকানো উত্তম। কিছু ক্ষেত্রে স্টিল বিম ও পোস্ট, অথবা গ্যালো ব্র্যাকেট ব্যবহার করে চিমনি ব্রেস্ট ঠেকানো যেতে পারে, যদি পার্টি ওয়াল চুক্তি থাকে। তবে পার্টি ওয়ালের দুই পাশে একসঙ্গে গ্যালো ব্র্যাকেট ব্যবহার করা যাবে না, যদি চিমনি স্ট্যাক অপসারণ না করা হয়। চিমনি ব্রেস্ট অপসারণের সময় আরও কিছু বিষয় বিবেচনা করা জরুরি: পার্টি ওয়ালের জন্য আগুন প্রতিরোধ ব্যবস্থা, শব্দ নিরোধক, প্রতিবেশীর চিমনিতে প্রভাব, স্যাঁতসেঁতে প্রতিরোধ এবং বায়ু চলাচলের ব্যবস্থা।

## তথ্যসূত্র

বিষয়শ্রেণী:চিমনি
বিষয়শ্রেণী:স্থাপত্য উপাদান
লালা হর দয়াল

**লালা হর দয়াল** (; ) ভারতের স্বাধীনতা আন্দোলনের একজন সক্রিয় স্বাধীনতা সংগ্রামী ছিলেন। তিনি বিদেশে বসবাসকারী ভারতীয়দের ভারতের স্বাধীনতা আন্দোলনে যোগদান করার জন্য প্রেরণা ও উৎসাহিত  করেছিলেন ।  এরজন্য তিনি আমেরিকায় গিয়ে গদর পার্টীর স্থাপন করেন। তিনি প্রবাসী ভারতীয়দের মধ্যে দেশভক্তির অনুভব জাগান যা পরবর্তি সময়ে গভীর হয়ে উঠে। কাকোরী কাণ্ডের পর ১৯২৭ সনের মে মাসে লালা হর দয়ালকে ভারতে ফিরে আনার প্রচেষ্টা চালানো হয় যদিও এতে ব্রিটিশ সরকার অনুমতি না থাকায় প্রয়াস ব্যর্থ হয় । কিন্তু ১৯৩৮ সনে তাকে ভারতে আনার পুনরায় চেষ্টা করলে ব্রিটিশ সরকার অনুমতি দেন কিন্তু ১৯৩৯ সনের ৪ মার্চ তারিখে আমেরিকার ফিলাডেলফিয়া নামক স্থানে রহস্যময় ভাবে তার মৃত্যু হয়।
## জন্ম
নতুন দিল্লীতে অবস্থিত গুরুদুয়ারা শীশগঞ্জের পিছনে স্থিত চীরখানা মুহল্লে লালা হর দয়াল জন্মগ্রহণ করেন। 
## শিক্ষা
কেমব্রিজ মিশন স্কুল থেকে লালা হর দয়াল প্রাথমিক শিক্ষাগ্রহণ করেন।  তিনি সেন্ট স্টেফেন্স কলেজ থেকে সংস্কৃত বিষয়ে স্নাতক ডিগ্রী লাভ করেন। পাঞ্জাব বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রী লাভ করেন। 
## ইয়ঙ্গ ম্যান ইন্ডিয়া এসেসিয়েশনের স্থাপনা
লালা হর দয়াল লাহোরে এম.এ.  অধ্যয়ণরত সময়ে লাহোরে যুবকের মনোরঞ্জনের জন্য একটি মাত্র ক্লাবের ব্যবস্থা ছিল। দুর্ভাগ্যবশতঃ একদিন ক্লাবের সচিবের সহিত লালার তুমুল ঝগড়া হয়। ফলে লালা ক্রোধিত হয়ে ইয়ঙ্গ ম্যান ইন্ডিয়া এসোসিয়েশন নামক ক্লাব স্থাপন করে।  লালা হর দয়াল অধ্যয়ন করা কলেজে মোহম্মদ আল্লামা ইকবাল নামক একজন অধ্যক্ষ ছিলেন যিনি দর্শনশাস্ত্র পড়াতেন। তাদের দুইজনের সহিত সুগভির মিত্রতার সম্পর্ক ছিল। লালার অনুরোধে মোহম্মদ ইকবাল এসোসিয়েশনের উৎঘাটন সমারোহে অধ্যক্ষতা করার জন্য রাজী হন। এই সমারোহ অনুষ্ঠানে ইকবাল তার প্রসিদ্ধ রচনা সারে জহাঁ সে অচ্ছা গেয়ে শুনান। পরবর্তি সময়ে এই গান ভারতের রাষ্ট্রীয় গানের মর্যদা লাভ করে।
## মৃত্যু
লালাজীকে ভারতে ফিরিয়ে নিয়ে আসার সকল প্রয়াস প্রায় অসফল হওয়ার পর ১৯২৭ সনে তিনি ইংল্যান্ডে থেকে যাওয়ার ইচ্ছা প্রকাশ করেন। ইংল্যান্ডে তিনি *ড্রাক্ট্রিন্স অফ বোধিসত্ব* নামক পুস্তক রচনা করেন। লালাজী ভারতে ফিরে আসবেন কিনা এই সমন্ধে সকল ভারতীয়া নানান মন্তব্য প্রকাশ করেন। কিন্তু দুর্ভাগ্যবশতঃ ১৯৩৮ সনের ৪ মার্চ তারিখে রহস্যজনক ভাবে লালাজীর মৃত্যু হয়। লালাজীর বাল্যবন্ধু লালা হনুমন্ত সহায় মৃত্যুর আগপর্যন্ত বলেছেন যে- লালা হর দয়ালের মৃত্যু স্বাভাবিক ছিলনা, তাকে বিষ প্রয়োগ করে মারা হয়েছে।
## তথ্যসূত্র

বিষয়শ্রেণী:গদর পার্টি
বিষয়শ্রেণী:ভারতীয় বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:১৮৮৪-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:দিল্লির ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিশ্বের শিল্পকৌশল কর্মীদের সদস্য
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় নাস্তিক
বিষয়শ্রেণী:ভারতীয় বংশোদ্ভূত মার্কিন রাজনীতিবিদ
বিষয়শ্রেণী:ভারতীয় নৈরাজ্যবাদী
বিষয়শ্রেণী:লন্ডনের_এসওএএস_বিশ্ববিদ্যালয়ের_প্রাক্তন_শিক্ষার্থী
সারে জাহাঁ সে আচ্ছা

***সারে জাহাঁ সে আচ্ছা*** (; ) বা **তারানা-এ-হিন্দি** (; ) হলো আল্লামা ইকবাল উর্দু ভাষায় রচিত একটি দেশাত্মবোধক কবিতা।

## ইতিহাস
১৯০৪ খ্রিষ্টাব্দের ১৬ই আগস্ট সাপ্তাহিক পত্রিকা ইত্তেহাদে আল্লামা ইকবাল দ্বারা শিশুদের জন্য রচিত এই কবিতাটি প্রথম প্রকাশিত হয়। পরের বছর লাহোরের গভর্ণমেন্ট কলেজের ছাত্র লালা হর দয়াল ঐ কলেজের শিক্ষক ইকবালকে একটি অনুষ্ঠানে আমন্ত্রণ জানালে সভাপতিত্বের ভাষণের পরিবর্তে তিনি এই কবিতা গেয়ে শোনান। ১৯২৪ খ্রিস্টাব্দে বাং-এ-দরা () নামক গ্রন্থে তরাণা-এ-হিন্দী নামে এই কবিতাটি প্রকাশিত হয়।

## কথা

## ভারতে জনপ্রিয়তা
সারে জাহাঁ সে আচ্ছা গানটি একশত বছরেরও বেশি সময় ধরে সারা ভারতে সমানভাবে জনপ্রিয়। ১৯৩০-এর দশকে মহাত্মা গান্ধী পুণে শহরের ইয়েরাওয়াড়া কারাগারে বন্দী থাকার সময় এই সঙ্গীতটি একশত বারের বেশি গেয়েছিলেন বলে কথিত আছে। ১৯৫০-এর দশকে সেতারবাদক রবি শঙ্কর এবং কণ্ঠশিল্পী লতা মঙ্গেশকরের নৈপুণ্যে এই গানটি অন্য মাত্রা লাভ করে। দ্রুত এই গানটি ভারতীয় সেনাবাহিনীর কুচকাওয়াজ সঙ্গীতে পরিণত হয়। ১৯৮৪ খ্রিস্টাব্দে ভারতের প্রথম মহাকাশচারী রাকেশ শর্মাকে যখন তৎকালীন প্রধানমন্ত্রী ইন্দিরা গান্ধী মহাকাশ থেকে ভারতকে কেমন দেখতে লাগে তা প্রশ্ন করেন, তখন রাকেশ শর্মা এই গানের প্রথম লাইনটি আবৃত্তি করে তার উত্তর দেন।

## তথ্যসূত্র

বিষয়শ্রেণী:ভারতীয় দেশাত্মবোধক গান
বিষয়শ্রেণী:ভারতীয় সংস্কৃতি
বিষয়শ্রেণী:ভারতীয় স্বাধীনতা আন্দোলনের সাহিত্য
বিষয়শ্রেণী:মুহাম্মদ ইকবাল
বিষয়শ্রেণী:উর্দু শব্দ ও বাক্যাংশ
২০১৫ এসিসি টুয়েন্টি২০ কাপ

**২০১৫ এসিসি টুয়েন্টি২০ কাপ** এশিয়ান ক্রিকেট কাউন্সিল কর্তৃক আয়োজিত এসিসি টুয়েন্টি২০ কাপ ক্রিকেট প্রতিযোগিতার ৫ম আসর। ২৫-৩০ জানুয়ারি, ২০১৫ তারিখে সংযুক্ত আরব আমিরাতে এ প্রতিযোগিতাটি অনুষ্ঠিত হয়। ওমান ক্রিকেট দল প্রতিযোগিতার শিরোপার জয় করে। দলটি ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করে।

রাউন্ড-রবিন পদ্ধতিতে খেলার পর ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকে মর্যাদা লাভ করায় তারা এ প্রতিযোগিতায় অংশগ্রহণ করেনি। দলগুলো আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।

## দলীয় সদস্য

## পয়েন্ট তালিকা

**নির্দেশিকা:**

:জয় - ২ পয়েন্ট
:টাই বা ফলাফল না হলে - ১ পয়েন্ট
:পরাজয় - ০ পয়েন্ট

## সময়সূচী
### ১ম রাউন্ড
----

----

----

----

### ২য় রাউন্ড

----

----

----

### তৃতীয় রাউন্ড

----

----

----

### চতুর্থ রাউন্ড

----

----

----

### ৫ম রাউন্ড

----

----

## চূড়ান্ত অবস্থান

## আরও দেখুন
* ২০১৫ আইসিসি বিশ্ব টুয়েন্টি২০ বাছাইপর্ব

## তথ্যসূত্র

## বহিঃসংযোগ
* ইএসপিএন ক্রিকইনফোতে প্রতিযোগিতার বিবরণ 

বিষয়শ্রেণী:২০১৬ আইসিসি বিশ্ব টুয়েন্টি২০
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:এসিসি টুয়েন্টি২০ কাপ
অন্তর্ভুক্তি দিবস (জম্মু ও কাশ্মীর)

**অন্তর্ভুক্তি দিবস** ভারতের জম্মু ও কাশ্মীর রাজ্যে প্রতি বছর ২৬শে অক্টোবর তারিখে পালিত একটি ছুটির দিন। ১৯৪৭ খ্রিষ্টাব্দের এই দিনে কাশ্মীর ও জম্মু রাজ্যের শাসক মহারাজা হরি সিং ভারতীয় প্রজাতন্ত্রে যোগদানের জন্য সংযুক্তি চুক্তিপত্রে স্বাক্ষর করেন। এই দিন ভারতের জাতীয় সঙ্গীত গেয়ে ভারতের জাতীয় পতাকা উত্তোলন করে উৎসব পালন করা হয়ে থাকে।

## তথ্যসূত্র

বিষয়শ্রেণী:ভারতের উৎসব
বিষয়শ্রেণী:ভারতের সরকারি ছুটির দিন
বিষয়শ্রেণী:ভারতের বার্ষিক অনুষ্ঠান
বিষয়শ্রেণী:অক্টোবর উদ্‌যাপন
রণবীর দণ্ডবিধি

ভারতের জম্মু ও কাশ্মীর রাজ্যের প্রধান ফৌজদারী বিধি হল *রণবীর দন্ড বিধি জম্মু ও কাশ্মীর রাজ্য*'। এটি ১৯৩২ সাল থেকে চালু আছে (বিক্রম সম্ভাতে র মতে এই বিধি ডোগরা রাজবংশের রাজা রণবীর সিংহের রাজত্বকালে এটি চালু হয়। এই আইনবিধি মেকলের ভারতীয় দন্ড বিধির অনুসরণেই তৈরী হয়।

## তথ্যসূত্র

বিষয়শ্রেণী:১৯৩২-এ ভারত
বিষয়শ্রেণী:জম্মু ও কাশ্মীর আইনসভা
বিষয়শ্রেণী:ভারতে রাজ্য আইন
ঠনঠনিয়া কালীবাড়ি

ঠনঠনিয়ার শ্রীশ্রীসিদ্ধেশ্বরী কালীমন্দির বা **ঠনঠনিয়া কালীবাড়ি** কলকাতার ঠনঠনিয়া অঞ্চলে অবস্থিত একটি প্রাচীন কালী মন্দির। এটি কলেজ স্ট্রীট মোড় থেকে একটু দূরে বিধান সরণিতে অবস্থিত।

## ইতিহাস

জনশ্রুতি অনুসারে ১৭০৩ খ্রিষ্টাব্দে উদয়নারায়ণ ব্রহ্মচারী নামে জনৈক তান্ত্রিক মাটি দিয়ে সিদ্ধেশ্বরী কালীমূর্তি গড়েন। ১৮০৬ খ্রিষ্টাব্দে শঙ্কর ঘোষ নামে জনৈক ধনাঢ্য ব্যক্তি বর্তমান কালীমন্দির ও পুষ্পেশ্বর শিবের আটচালা মন্দির নির্মাণ করেন ও নিত্যপূজার ব্যয়ভার গ্রহণ করেন। এখানে মায়ের মূর্তি মাটির, প্রতি বছর মূর্তি সংস্কার করা হয়। ঠনঠনিয়া কালীবাড়িতে জ্যৈষ্ঠ মাসে ফলহারিণীর পুজো, কার্তিক অমবস্যায় আদিকালীর পুজো ও মাঘ মাসে রটন্তী কালীর পুজো হয়।

## তথ্যসূত্র

বিষয়শ্রেণী:কলকাতার কালীমন্দির
বিষয়শ্রেণী:১৮০৬-এ প্রতিষ্ঠিত
বিষয়শ্রেণী:কলকাতার হিন্দু মন্দির
স্থলপদ্ম

**স্থলপদ্ম** (বৈজ্ঞানিক নাম: ***Hibiscus mutabilis***) হচ্ছে মালভেসি পরিবারের একটি উদ্ভিদ প্রজাতি। গাছ ৩-৪ মিটার উঁচু, পাতার দুপাশই রোমশ। শরতে সাদা বা গোলাপি ফুল ফোটে। ফুল ৪-১০ সেমি চওড়া। বেলা বাড়ার সাথে সাথে ফুলের সাদা পাপড়ি পাটল বর্ণ ধারণ করে।

## চাষাবাদ
ঢেঁড়শ এবং স্থলপদ্ম একই গণের উদ্ভিদ। স্থলপদ্মকে ঠিকমতো ছেঁটে না রাখলে লম্বা লম্বা ডাল ছেড়ে আকর্ষণ হারিয়ে ফেলে। শাখা কলম ও বীজ দ্বারা বংশ বিস্তার হয়। আলোকিত স্থানে জন্মানো উচিত। শীতকাল ছাঁটার সময়।

## তথ্যসূত্র

বিষয়শ্রেণী:বাংলাদেশের ফুল
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:হিবিসকাস
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ভারতের স্বাধীনতা বিপ্লবীদের তালিকা

এটা কিছু মানুষের তালিকা যারা প্রচারণা করেছিলেন ভারতীয় উপমহাদেশে ব্রিটিশ শাসনের বিরুদ্ধে।

ভারতের স্বাধীনতা আন্দোলন ছিল কিছু মানুষের অব্যর্থ পরিশ্রম যার ফলেই ব্রিটিশদের থেকে ভারত রাজনৈতিক দিক থেকে মুক্তি পেয়েছে।

## বিপ্লবীদের নাম
* রাসবিহারী বসু
* ময়না কুমারী
* আবুল কালাম আজাদ
*কমল নাথ তিওয়ারি
*অরুণা আসফ আলি
* অরবিন্দ ঘোষ
*চন্দ্রশেখর আজাদ
*অ্যানি বেসান্ত
*রামপ্রসাদ বিসমিল
*ক্ষুদিরাম বসু
*বিনায়ক দামোদর সাভারকর
*সুভাষচন্দ্র বসু
*মুহাম্মদ কাসেম নানুতুবি
*হরেকৃষ্ণ কোঙার
*মাহমুদ হাসান দেওবন্দি
*হুসাইন আহমদ মাদানি
*উবায়দুল্লাহ সিন্ধি
*যতীন্দ্র নাথ দাস
*বটুকেশ্বর দত্ত
*মোহনদাস করমচাঁদ গান্ধী
*গোপালকৃষ্ণ গোখলে
*হেমু কালানি
*হাকিম আজমল খাঁ
*মাওলানা শরিয়তুল্লাহ
*মাওলানা আজাদ
*মাওলানা আলাউদ্দিন
*মাওলানা মহম্মদ আলি ও শওকত আলি
*মাতঙ্গিনী হাজরা
*আব্দুল মজিদ
*খান আব্দুল গফফার খান
*নেতা আহমাদুল্লাহ
*ওবায়দুল্লাহ সিঙ্গি
*হাফেজ নিশার আলি বা তিতুমীর
*বীরাপান্ডিয়া কাট্টাবোমান
*আসফাকউল্লা খান
*সৈয়দ আহমদ খান
*লক্ষ্মী বাঈ
*মদনমোহন মালব্য
*জওহরলাল নেহ্‌রু
*বিপিনচন্দ্র পাল
*মঙ্গল পান্ডে
*মারুথু পান্ডিয়ার
*ভি. ও. চিদাম্বরম পিল্লাই
*লালা লাজপত রায়
*নরেন্দ্রনাথ দাশশর্মা
*শিবরাম রাজগুরু
*আল্লুরি সিতারামারাজু
*রামমোহন রায়
*ঝলকারি বাঈ
*নানা সাহেব
*নিকুঞ্জ সেন
*অতুলচন্দ্র ঘোষ
*অন্নদাপ্রসাদ চক্রবর্তী
*মনোরঞ্জন গুপ্ত
*সত্য গুপ্ত
*বলাইলাল দাস মহাপাত্র
*কাজী নজরুল ইসলাম
*হাজি ওসমান সইত
* দয়ানন্দ সরস্বতী
*ভগৎ সিং
*সর্দার অজিত সিং
*উধাম সিং
*সুখদেব থাপার
*বাল গঙ্গাধর তিলক
*তাতিয়া টোপি
*প্রভুদয়াল বিদ্যার্থী
* স্বামী বিবেকানন্দ
* বাহাদুর শাহ জাফর
* চুনিলাল ভাইদয়া
* মহাদেব গোবিন্দ রানাডে
* নগেন্দ্রনাথ দত্ত
* কেশব চন্দ্র সেনগুপ্ত
* ভাবিনী মাহাতো
* বীণা দাস
* কল্যাণী দাস
* কল্যানী সেনগুপ্ত

*ফকির মজনু শাহ
*সিধু মুরমু
*কানু মুরমু
*ফুলো মুরমু
*ঝানো মুরমু
*চাঁদ মুরমু
*ভৈরব মুরমু
*বিরসা মুন্ডা
*তিলকা মুরমু (মাঝি)
*প্রভাসচন্দ্ৰ লাহিড়ী

## তথ্যসূত্র

## বহিঃসংযোগ

বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় ব্যক্তির তালিকা
বিষয়শ্রেণী:ভারতের_ইতিহাস_সম্পর্কিত_তালিকা
হিজাব

[থাম্ব|[শাড়ীর সঙ্গে হিজাব পরিহিত বাঙালি নারী]]

**হিজাব** (, ,  or ; ,  or ) একটি নেকাব যা মাথা এবং বুক আবৃত করে থাকে, এবং যা নির্দিষ্টভাবে বয়ঃসন্ধি বয়স থেকে মুসলিম নারীদের কর্তৃক পরিহিত হয় তাদের পরিবারের বাহিরের প্রাপ্তবয়স্ক পুরুষের প্রত্যক্ষতা এড়াতে এবং কিছু ব্যাখ্যা অনুযায়ী, প্রাপ্তবয়স্ক অ-মুসলিম মহিলারাও এটি পরিধান করে থাকে। এছাড়াও যে কোন মুসলিম নারী কর্তৃক এটি পরিহিত হয় তাদের মাথা, মুখ বা শরীর আবৃত করতে যা শালীনতাবোধের নিশ্চিত মানদণ্ড মেনে চলে। হিজাব এছাড়াও সার্বজনীন স্থানে পুরুষদের থেকে নারীদের অসম্পৃক্ত কারার ক্ষেত্রে ব্যবহৃত হতে পারে, বা এটি সম্ভবত অধিবিদ্যামূলক ব্যাপ্তি অন্তর্ভুক্ত করে -- আল-হিজাব নির্দেশ করে "একটি নেকাব যা ঈশ্বরের কাছ থেকে পুরুষ বা বিশ্বকে পৃথক করে থাকে।

স্বাভাবিকভাবে, শালীনতাবোধ, গোপনতা এবং নৈতিকতার প্রতীক হিসেবে মুসলিম নারীদের কর্তৃক হিজাব পরিহিত হয়ে থাকে। ইসলাম এবং মুসলিম বিশ্বের বিশ্বকোষ অনুযায়ী, কোরআনে পুরুষ এবং নারী উভয়ের "চোখে পড়া, চালচলন, পোশাক এবং যৌনাঙ্গের" শালীনতাবোধে গুরত্ব দেয়। কোরআন মুসলিম নারীদের শালীনতাবোধের সাথে পোশাক পরিধান করতে এবং তাদের বক্ষ অঞ্চল ও যৌনাঙ্গ সুরক্ষিত রাখতে নির্দেশনা দেয়। **অধিকাংশ [[Sharia|ইসলামি বৈধ পদ্ধতিসমূহ]] এই শালীনতার ধরন সঙ্গায়িত করতে গিয়ে জনসম্মুক্ষে মুখমণ্ডলসহ পুরো শরীর অবৃত করে পোশাক পরিধান কারার নির্দেশ উল্লেখ রয়েছে। এই নির্দেশিকা, কোরআন প্রকাশের পর [[Fiqh|ফিকাহ]] এবং [[Hadith|হাদিসের]] লেখায় পাওয়া যায় কিন্তু হিজাব এসেছ কোরানের আয়া থেকে।**

**আল্লাহ তা‘আলা বলেছেন:**

﴿يَٰٓأَيُّهَا ٱلنَّبِيُّ قُل لِّأَزۡوَٰجِكَ وَبَنَاتِكَ وَنِسَآءِ ٱلۡمُؤۡمِنِينَ يُدۡنِينَ عَلَيۡهِنَّ مِن جَلَٰبِيبِهِنَّۚ ذَٰلِكَ أَدۡنَىٰٓ أَن يُعۡرَفۡنَ فَلَا يُؤۡذَيۡنَ﴾ [الاحزاب: ٥٩]

“হে নবী! আপনি আপনার স্ত্রীদেরকে, কন্যাদেরকে ও মুমিনদের নারীগণকে বলুন, তারা যেন তাদের চাদরের কিছু অংশ নিজেদের উপর টেনে দেয়। এতে তাদেরকে চেনা সহজতর হবে, ফলে তাদেরকে উত্ত্যক্ত করা হবে না”। [সূরা আল-আহযাব, আয়াত: ৫৯]

‘জিলবাব’ (الجلباب) হলো এমন বোরকা বা প্রশস্ত চাদর, যা গোটা দেহকে আচ্ছাদিত করে। সুতরাং আল্লাহ তা‘আলা তাঁর নবীকে নির্দেশ দিয়েছেন, যাতে তিনি তার স্ত্রী, কন্যা ও মুমিন নারীগণকে বলে দেন, তারা যেন তাদের চাদরের কিছু অংশ নিজেদের উপর টেনে দেয়, যাতে তাদের চেহারা ও বুকের উপরিভাগ ঢেকে যায়।

আরবিতে হিজাব পদের সাহিত্যিক অর্থ “একটি অন্তঃপট বা পর্দা” এবং কোরআনে বিভাজন নির্দেশ করতে এটি ব্যবহৃত হয়েছে। কোরআন বলে পুরুষ বিশ্বাসীরা (মুসলিম) মুহাম্মদের স্ত্রীদের সাথে কথা বলত একটি পর্দার আড়াল থেকে।

## হিজাবের  শর্তাবলি

## আরও দেখুন
হিজাবের প্রকারভেদ

## তথ্যসূত্র

## বহিঃসংযোগ

বিষয়শ্রেণী:ইসলামি পোশাক
বিষয়শ্রেণী:ইসলামি পোশাক (নারী)
বিষয়শ্রেণী:হিজাব
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামে শালীনতা
চুপুংমুং

**চুপুংমুং** () বা চক্রধ্বজ সিংহ আহোম সাম্রাজ্যের রাজা ছিলেন। তিনি চারিঙের দেওরাজার নাতি ছিলেন।  রাজার সিংহাসনে বসে তিনি হিন্দুনাম চক্রধ্বজ সিংহ নাম গ্রহণ করেন। তিনি ১৬৬৩ সন থেকে ১৬৭০ সন পর্যন্ত রাজত্ব করেছিলেন।  চুপুংমুর শাসনকালে মুঘল বাদশাহ আওরঙ্গজেবের নির্দেশে রামসিংহ অসম আক্রমণ করেছিল এবং এরথেকেই পরবর্তী সময়ে শরাইঘাট যুদ্ধের সূত্রপাত হয়।

## উল্লেখযোগ্য কার্য ও ঘটনাসমূহ
### নগা ও মিরির বিরুদ্ধে অভিযান
১১৬৫ সনে বানসনীয়া (নক্টে) নগা ও বানফেরা নগা জনজাতির সহিত বিবাদ হওয়ার ফলে বানফেরা নগারা আহোম সাম্রাজ্য থেকে সাহায্যের জন্য প্রার্থনা করেন। ফলে চুপুংমুং একদল আহোম সৈন্য পাঠিয়ে বানসনীয়া নগাকে দমন করেন। এইসময়ে মিরিরা সুযোগ পেয়ে আহোম রাজ্যে প্রবেশ লুন্ঠন করে যদিও চুপুংমুং অভিযান চালনোর ফলে মিরিরা পালিয়ে যায়। 
### মোগলের সহিত সংঘর্ষ
চক্রধ্বজ সিংহের নির্দেশমতে ১৬৬৭ সনের আগস্ট মাসে মোগলে দখলে থাকা গুয়াহাটি আহোমের অধীনে আনার জন্য অভিযান চালানো হয়। মোমাই তামুলী বরবরুয়া ও তাঁর পুত্র লাচিত বরফুকন অভিযানের সেনাপতি ছিলেন। তাঁদের নেতৃত্বে আহোম সেনারা কাজলি, বাঁহবাড়ি, গুয়াহাটি ও পাণ্ডু অধিকার করতে সক্ষম হয়। শিলঘাটে অবস্থিত একটি কামানের উপরে সংস্কৃত ভাষায় লেখা রয়েছে যে- ১৬৬৭ সনে চক্রধ্বজ সিংহ মোগলদের পরাস্ত করে এই অস্ত্র পেয়েছে। শত্রু নিধনকারী রুপে এইটিই তাঁর গৌরবের বিষয়। 
১৬৬৭ সনে ডিসেম্বর মাসে গুয়াহাটি আহোমের অধীনে হওয়ার খবর পেয়ে মোগল সম্রাট আওরঙ্গজেব অসম আক্রমণ করার জন্য রামসিংহকে আদেশ করে। 
## মৃত্যু
১৬৬৯ সনে সংঘটিত আলাবৈর যুদ্ধের কিছুদিন পর ১৬৭০ সনের এপ্রিল মাসে চক্রধ্বজ সিংহের মৃত্যু হয়। 
## তথ্যসূত্র

বিষয়শ্রেণী:আহোম রাজা
বিষয়শ্রেণী:আহোম রাজ্য
বিষয়শ্রেণী:১৬৭০-এ মৃত্যু
২০০৯-এ বাংলাদেশ

**২০০৯-এ বাংলাদেশে** সংঘটিত ঘটনাবলী।

## ঘটনাবলী

### জানুয়ারি
৬ জানুয়ারি - আওয়ামী লীগ সভানেত্রী শেখ হাসিনা দ্বিতীয় মেয়াদে প্রধানমন্ত্রী হিসেবে শপথ নেন ।
*১৪ জানুয়ারি - ত্রি-দেশীয় আন্তর্জাতিক ম্যাচে প্রথমবারের মতো বাংলাদেশ শ্রীলংকাকে হারিয়ে ফাইনাল খেলার গৌরব অর্জন করে।

### ফেব্রুয়ারি
*২৫ ফেব্রুয়ারি - ঢাকার পিলখানায় বিডিআর সদরদপ্তরে জওয়ানদের বিদ্রোহ সংঘটিত হয়।.

### মার্চ
*১৩ মার্চ - বসুন্ধরা সিটিতে অগ্নিকান্ডের ঘটনায় ৭ জনের মৃত্যু এবং কম্পক্ষে ৫০ জনের বেশি আহত হয়।

### এপ্রিল
### মে
*২৫ মে - ঘূর্ণিঝড় আইলা দক্ষিণ-পশ্চিম উপকূলে আঘাত হানে।

### জুন
### জুলাই
### আগস্ট
### সেপ্টেম্বর
### অক্টোবর
### নভেম্বর
### ডিসেম্বর

## তথ্যসূত্র
বঙ্গবন্ধু গোল্ডকাপ

**বঙ্গবন্ধু গোল্ডকাপ** বা **বঙ্গবন্ধু কাপ** বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতা। বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়। ১৯৯৬ সালে এ প্রতিযোগিতার শুভ উদ্বোধন হলেও এ পর্যন্ত দু'টি প্রতিযোগিতা অনুষ্ঠিত হয়েছে। তিন বছর পর ১৯৯৯ সালে পুনরায় এর দ্বিতীয় আসরের আয়োজন করা হয়। এরপর দীর্ঘ বিরতি দিয়ে ২০১৪ সালে পরবর্তী প্রতিযোগিতা হিসেবে ২০১৫ সালের শুরুতে তৃতীয় আসর আয়োজনের চূড়ান্ত সিদ্ধান্ত গৃহীয় হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে। মালয়েশিয়া অনূর্ধ্ব-২৩ দল বাংলাদেশকে পরাজিত করে ২০১৫ সালের প্রতিযোগিতার শিরোপা জয় করে। এছাড়াও, প্রথমবারের মতো স্বাগতিক বাংলাদেশ দল বঙ্গবন্ধু কাপের চূড়ান্ত খেলায় পৌঁছে। ২০১৬ সালে নেপাল **বাহরাইনকে** কে হারায়। ২০১৮ ও ২০২০ সালের প্রতিযোগিতায় ফিলিস্তিন শিরোপা জয় করে।

## ফলাফল

## সারাংশ

## মাঠসমূহ
* জাতীয় স্টেডিয়াম
* সিলেট বিভাগীয় স্টেডিয়াম
* বাংলাদেশ আর্মি স্টেডিয়াম
* এম এ আজিজ স্টেডিয়াম

## তথ্যসূত্র

## বহিঃসংযোগ

* http://www.rsssf.com/tablesb/bangabandhu.html

বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
বিষয়শ্রেণী:বঙ্গবন্ধু কাপ
বিষয়শ্রেণী:ফুটবল প্রতিযোগিতা
বিষয়শ্রেণী:শেখ মুজিবুর রহমানের স্মারক
বিষয়শ্রেণী:পুরুষদের আমন্ত্রণমূলক আন্তর্জাতিক ফুটবল প্রতিযোগিতা
বিষয়শ্রেণী:১৯৯৬-এ বাংলাদেশে প্রতিষ্ঠিত
শিয়ালকোট

**শিয়ালকোট** (পাঞ্জাবি এবং উর্দু: سيالكوٹ) পাঞ্জাব, পাকিস্তানের একটি শহর। এটি শিয়ালকোট জেলার রাজধানী শহর। এটি পাকিস্তানের ১৩তম জনবহুল শহর এবং উত্তর-পূর্ব পাঞ্জাবে অবস্থিত—পাকিস্তানের অন্যতম শিল্পোন্নত অঞ্চল। গুজরানওয়ালা এবং গুজরাটের কাছাকাছি শহরগুলির সাথে, শিয়ালকোট "গোল্ডেন ট্রায়াঙ্গেল" শিল্প শহরগুলির অংশ গঠন করে যেখানে রপ্তানিমুখী অর্থনীতি রয়েছে। রপ্তানির মাধ্যমে, শিয়ালকোট-ভিত্তিক শিল্পগুলি জাতীয় কোষাগারকে শক্তিশালী করতে বার্ষিক $25 কোটি মার্কিন ডলারের বেশি বৈদেশিক মুদ্রা অর্জন করছে।

শিয়ালকোটকে প্রাচীন সাগালার স্থান বলে মনে করা হয়, একটি শহর ৩২৬ খ্রিস্টপূর্বাব্দে আলেকজান্ডার দ্য গ্রেট দ্বারা ধ্বংস করা হয়েছিল এবং তারপরে খ্রিস্টপূর্ব ২য় শতাব্দীতে মেনান্ডার প্রথম দ্বারা ইন্দো-গ্রীক রাজ্যের রাজধানী করা হয়েছিল - এমন একটি সময় যে সময়ে শহরটি ব্যাপকভাবে সমৃদ্ধ হয়েছিল বাণিজ্য ও বৌদ্ধ চিন্তার একটি প্রধান কেন্দ্র। শিয়ালকোট একটি প্রধান রাজনৈতিক কেন্দ্র হিসাবে অব্যাহত ছিল, যতক্ষণ না এটি প্রথম সহস্রাব্দের পালাক্রমে লাহোর দ্বারা গ্রহণ করা হয়। ব্রিটিশ আমলে শহরটি আবারও প্রাধান্য লাভ করে এবং বর্তমানে এটি পাকিস্তানের অন্যতম গুরুত্বপূর্ণ শিল্প কেন্দ্র।

শিয়ালকোট দক্ষিণ এশিয়ার অন্যান্য শহরের তুলনায় ধনী, যেখানে আনুমানিক ২০১৪ সালের মাথাপিছু আয় $২৮০০ (নামমাত্র)। শহরটিকে দ্য ইকোনমিস্ট তার উদ্যোক্তা মনোভাব এবং উৎপাদনশীল ব্যবসায়িক পরিবেশের জন্য উল্লেখ করেছে যা শিয়ালকোটকে একটি ছোট পাকিস্তানি শহরের উদাহরণ করে তুলেছে যেটি "বিশ্ব-মানের উৎপাদন কেন্দ্র" হিসেবে আবির্ভূত হয়েছে। তুলনামূলকভাবে ছোট শহরটি প্রায় রপ্তানি করে ২০১৫ সালে $২ বিলিয়ন মূল্যের পণ্য, বা পাকিস্তানের মোট রপ্তানির প্রায় ১০%। শহরটি বিশ্বের অর্ধেকেরও বেশি ফুটবল উৎপাদন করে। শিয়ালকোট শিয়ালকোট আন্তর্জাতিক বিমানবন্দরের আবাসস্থলও; পাকিস্তানের প্রথম ব্যক্তিগত মালিকানাধীন সরকারি বিমানবন্দর।

## উল্লেখযোগ্য ব্যক্তি
thumb|right|ডঃ মুহাম্মদ ইকবাল
* শিয়ালকোট বিশিষ্ট পণ্ডিত, দার্শনিক এবং কবি আল্লামা ইকবালের জন্মস্থান।
* গুলজারিলাল নন্দা, ভারতের প্রধানমন্ত্রী (ভারপ্রাপ্ত)
* কুলদীপ নায়ার
* রাজেন্দ্র কুমার
* গুলাম আলী
* জহির আব্বাস

## তথ্যসূত্র

## বহিঃসংযোগ
* Sialkot District Government Website

বিষয়শ্রেণী:পাকিস্তানের শহর
বিষয়শ্রেণী:শিয়ালকোট
বিষয়শ্রেণী:শিয়ালকোট জেলার শহর ও নগর
বিষয়শ্রেণী:পাঞ্জাবের (পাকিস্তান) শহর
বিষয়শ্রেণী:পাঞ্জাব, পাকিস্তানের জনবহুল স্থান
২০১৫ বঙ্গবন্ধু গোল্ডকাপ

**২০১৫ বঙ্গবন্ধু গোল্ডকাপ** বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার তৃতীয় আসর। বাংলাদেশের জাতির জনক শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ২৯ জানুয়ারি, ২০১৫ তারিখে বাংলাদেশ ফুটবল দল ও মালয়েশিয়ার অনূর্ধ্ব-২৩ ফুটবল দলের মধ্যকার খেলার মাধ্যমে প্রতিযোগিতার উদ্বোধন ঘটে।

১৯৯৯ সালের পর দীর্ঘ বিরতি দিয়ে ২০১৪ সালের শেষদিকে পরবর্তী প্রতিযোগিতা ২০১৫ সালের শুরুতে আয়োজনের সিদ্ধান্ত নেয়া হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি অনুষ্ঠিত হয়। প্রতিযোগিতা শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে। ফাইনালে বাংলাদেশকে ২-৩ গোলের ব্যবধানে হারিয়ে চ্যাম্পিয়ন হয় মালয়েশিয়া।

## প্রতিযোগিতার ধরন
গ্রুপ-পর্বে ছয়টি দল দুই গ্রুপ বিভক্ত হয়ে খেলবে। প্রত্যেক গ্রুপে তিনটি দল একে-অপরের সাথে একবার খেলবে। উভয় গ্রুপে সর্বমোট তিনটি করে মোট ছয়টি খেলা রাউন্ড-রবিন পদ্ধতিতে অনুষ্ঠিত হবে। বিজয়ী দল তিন পয়েন্ট, ড্র হলে এক পয়েন্ট পাবে এবং পরাজিত হলে কোন পয়েন্ট লাভ করবে না। গ্রুপের শীর্ষস্থানীয় দুই দল সেমি-ফাইনালে উত্তীর্ণ হবে ও বিজয়ী দুই দল ফাইনাল খেলবে।

## কর্মকর্তাগণ
১১ জন রেফারি ও ২ জন ম্যাচ কমিশনার এই টুর্নামেন্ট জন্য ফিফা কর্তৃক নিয়োগ করা হয়।

### রেফারি

*  তৈয়ব শামসুজ্জামান
*  মিজানুর রহমান
*  জালাল উদ্দিন
*  জসিম উদ্দিন
*  ফেরদুর আহমেদ
*  নুরুজ্জামান
*  এমজেডএফ নাহিদ
*  খমিস মোহাম্মদ এসএ আল-মারি
*  বনিয়াদিফার্দ মুদ আব্বাসালি
*  এইচএসইউ মিন-ইউ

### ম্যাচ কমিশনার
*  মনিরুল ইসলাম
*  কর্নেল অবসরপ্রাপ্ত গৌতম কর

## মাঠসমূহ




## অংশগ্রহণকারী দেশ
নিম্নবর্ণিত ছয়টি দেশের ফুটবল দল প্রতিযোগিতায় অংশগ্রহণ করেছে:

## গ্রুপ পর্ব

### এ-গ্রুপ

|}

----

----

### বি-গ্রুপ

|}

----

----

## নক-আউট পর্ব

### সেমি-ফাইনাল

----

## ফাইনাল

## সন্মাননা
* চ্যাম্পিয়ন :  মালয়েশিয়া অনূর্ধ্ব-২২
* রানার্স আপ :  বাংলাদেশ
* টুর্নামেন্ট সেরা :  জামাল ভূইয়া

## গোলদাতা

;২ গোল
* এস. কুমারন
* পাকর্ণ প্রেমপাক

;১ গোল
* সেনসোমাইয়াদ আদিসাক 
* মোহাম্মদ সাইওয়ার 
* জাতুরং পিমকুন
* মোহাম্মদ রিদজুয়ান আব্দুনলহ
* স্যাজওয়ান আন্দিক

* নাজিরুল হাশিম
* সায়াহরুল আযওয়ারী ইব্রাহিম
* মোহাম্মদ ফাইজাত
* ইকরাম রিফনি বিন মোহাম্মদ ইয়াজিদ
* তৌফিক বিন সুপার্নো

* হেমন্ত ভিনসেন্ট বিশ্বাস
* নাসিরউদ্দিন চৌধুরী
* জাহিদ হাসান এমিলি
* ইয়াসিন খান

; আত্মঘাতী
* সালেহ আবদুল্লাহ

## সম্প্রচারস্বত্ত্ব
* চ্যানেল নাইন
* ফক্স স্পোর্টস ২
* বাংলাদেশ টেলিভিশন

## তথ্যসূত্র


## বহিঃসংযোগ
* http://www.rsssf.com/tablesb/bangabandhu.html

বিষয়শ্রেণী:২০১৫-এ ফুটবল
বিষয়শ্রেণী:২০১৫-এ বাংলাদেশী ফুটবল
বিষয়শ্রেণী:বাংলাদেশে অনুষ্ঠিত আন্তর্জাতিক ফুটবল প্রতিযোগিতা
বিষয়শ্রেণী:শেখ মুজিবুর রহমানের স্মারক
বিষয়শ্রেণী:বঙ্গবন্ধু কাপ
বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
বর্মণ রাজবংশ

**বর্মণ রাজবংশ** পুষ্যবর্মণ কর্তৃক প্রতিষ্ঠিত হয়েছিল। এটি  কামরূপ রাজ্যের প্রথম ঐতিহাসিক রাজবংশ। এই রাজবংশের শাসকরা গুপ্ত সাম্রাজ্যের সামন্ত ছিলেন, কিন্তু পরবর্তীকালে গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন। সপ্তম শতাব্দীর মধ্যভাগে শালস্তম্ভ নামক এক আদিবাসী নেতা এই রাজবংশের শেষ রাজা অবন্তীবর্মণকে সিংহাসনচ্যুত করে ম্লেচ্ছ রাজবংশের প্রতিষ্ঠা করেন।

## উৎপত্তি
আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, এই রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। ঐতিহাসিক দীনেশচন্দ্র সরকার অবশ্য বর্মণ রাজবংশের এই পৌরাণিক উৎপত্তি মানতে রাজি হননি, কারণ তাঁর মতে, প্রত্যেক রাজবংশ পৌরাণিক চরিত্রের সঙ্গে সম্পর্ক স্থাপনের দাবী করে থাকলেও তার কোন প্রামাণ্য ঐতিহাসিকতা নেই বললেই চলে।

কামরূপ অনুসন্ধান সমিতির মতো গবেষণা প্রতিষ্ঠান বর্মণ রাজবংশকে আসামের প্রথম ইন্দো-আর্য্য রাজবংশ বলে উল্লেখ করেছে। যদিও মহাভারতে ভগদত্তকে ম্লেচ্ছ বলে উল্লেখ করা হয়েছে, তবে নিধানপুর তাম্রলিপিতে তাঁকে *ইন্দ্রসখা* বা ইন্দ্রের বন্ধু বলে দাবী করা হয়েছে বলে, বেশ কয়েকজন অসমীয়া ঐতিহাসিক এই শাসকদের ইন্দো-আর্য্য বলেই মনে করেছেন। হিউয়েন সাং বর্মণ রাজবংশের রাজা ভাস্করবর্মণকে নারায়ণ হতে উদ্ভূত একজন ব্রাহ্মণ বলে উল্লেখ করেছেন ঠিকই, কিন্তু সুনীতিকুমার চট্টোপাধ্যায়ের মতে, এই রাজবংশের রাজারা ব্রাহ্মণ ছিলেন না, বরং তাঁরা ছিলেন হিন্দু ধর্মে ধর্মান্তরিত ইন্দো-মঙ্গোলোয়েড নব্য-ক্ষত্রিয়। হিউজ আর্বানও মনে করেছেন, যে ব্রহ্মপুত্র উপত্যকার সমস্ত রাজবংশের মতো বর্মণ রাজবংশের রাজারাও প্রথমে অনার্য্য ছিলেন, যারা পরে সনাতন ধর্ম গ্রহণ করে আর্য্য সমাজে অন্তর্ভুক্ত হন।

## পাদটীকা


## তথ্যসূত্র

*
সামপ্লেস এলস, কলকাতা

**সামপ্লেস এলস** (English: Someplace Else), হল একটি পাব, যা ভারতে কলকাতার পার্ক স্ট্রিটে অবস্থিত। এই পাবে রয়েছে বিভিন্ন ধরনের পানীয় এবং খাবার কাস্টমারদের জন্য। ১৯শে আগস্ট ১৯৯৪ সাল থেকে অর্থাৎ যখন থেকে এটি তৈরি হয়েছে তখন থেকেই পাব সংস্কৃতির দুনিয়াতে সামপ্লেস এলস রাজ করে গেছে এই শহর কলকাতায়। ভারত-এর অন্যান্য পাবেদের থেকে এটি একটু আলাদা কারণ এই পাবে সর্বদা লাইভ কনসার্ট চলে প্রতি রাতে। এই পাবটি বছরে ৩২৮৫ ঘণ্টার লাইভ কনসার্ট করে যা ভারত এমনকি এশিয়ার সমস্ত পাবেদের থেকে সর্বাধিক। (প্রতিদিন প্রায় ৯ ঘণ্টার লাইভ কনসার্ট)

## ভূমিকা
*সামপ্লেস এলস* শহরের সবথেকে ভালো ব্যান্ডের দ্বারা লাইভ কনসার্ট হোস্ট করে যেখানে থাকে বিভিন্ন রকমের সঙ্গীত এই পাবটি পার্ক হোটেলের মধ্যে অবস্থিত এবং অন্যতম ঐতিহ্যপূর্ণ স্থান এই শহর কলকাতায়। এই পাবে পাবেন পানীয়, লাঞ্চ এবং ডিনার। বিখ্যাত ব্যান্ড স্কিনি অ্যালি, হিপ পকেট, লৌ মাজয়া, প্রেস্তোরিকা, পরিক্রমা, ইন্ডিয়ান ওসান, ক্রসউইন্ডস, আন্ডারগ্রাউন্ড অথরিটি, দেম ক্লোনস এবং আরও আন্তর্জতিক গানের ব্যান্ড এই পাবে পারফর্ম করে গেছে।

## মুক্ত মাইক সেশন
*মুক্ত মাইক সেশন* বা *ওপেন মাইক সেশন* এই জায়গায় প্রতিমাসে একবার করে হয়, এবং সেখানে যেকোনো ব্যান্ড না সঙ্গীত শিল্পী পারফর্ম করতে পারে। এটা প্রধানত শুরু হয় সন্ধ্যে ৬ টা থেকে এবং শেষ হয় রাত ৯ টায়। এখানে অনেক স্কুলের ব্যান্ড সুযোগ পায় তাদের প্রতিভা দেখাবার জন্য। এই সেশনটি পরিমিত নয় শুধুমাত্র সঙ্গীতে, সঙ্গীতের সাথে থাকে আসল কবিতা, স্ট্যান্ড-আপ কমিটি এবং একক অভিনয়ের। ভালো পারফর্ম করলে সেই ব্যান্ড বাঁ শিল্পী সামপ্লেস এলসে প্রতিদিন গান গাইবার বা পারফর্ম করার সুযোগ পাবে।

## প্রধান ইভেন্টসমূহ

; আরোরা জেনের T2 ব্যান্ডের সাথে পারফর্ম সামপ্লেস এলসে 

; লোরা মার্লিং মামফর্ড এন্ড সনস-এর সাথে 

; ডাব এফ.এক্স. সামপ্লেস এলসে 

; কলকাতা অটাম মিউজিক ফেস্টিবেল ২০১০ 

; রক মিউজিক ফেস্টিবেল

; দ্য পাল্প সোসাইটি সামপ্লেস এলসে 

; ট্যালেন্ট হান্ট ১১ তম অ্যানিভার্সারি 

; ১৬ তম অ্যানিভার্সারি সেলিব্রেশন 

; কিংফিসার পাব রক ফেস্ট 

## এছাড়াও দেখুন
* বাঙলা রক
* প্রিন্সেন্টন ক্লাব
* তন্ত্র

## তথ্যসূত্র

## আরও পড়ুন
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## বহিঃসংযোগ
* The Park Hotels
* 
* 
* 

বিষয়শ্রেণী:ভারতের সঙ্গীতের জায়গাসমূহ
বিষয়শ্রেণী:কলকাতার রেস্টুরেন্টসমূহ
দক্ষিণী পাহাড়ি ময়না

**দক্ষিণী পাহাড়ি ময়না** (*Gracula indica*) শালিক পরিবারের অন্তর্গত একপ্রকারের ময়না। এদের প্রধান বাসস্থান হলো ভারত এবং শ্রীলঙ্কা-এর দক্ষিণপশ্চিম দিকের পাহাড়সমূহ।

## তথ্যসূত্র

*Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8. http://www.birds.cornell.edu/clementschecklist/download/

বিষয়শ্রেণী:ভারতের পাখি
বিষয়শ্রেণী:শ্রীলঙ্কার পাখি
বিষয়শ্রেণী:গ্রাকুলা
বিষয়শ্রেণী:১৮২৯-এ বর্ণিত পাখি
আল সৌদ

**আল সৌদ** ( *Āl Saʻūd*) বা **সৌদ পরিবার** হল সৌদি আরব শাসনকারী রাজবংশ। এতে হাজারেরও বেশি সদস্য রয়েছে। মুহাম্মদ বিন সৌদ ও তার ভাইদের বংশধরদের নিয়ে এই পরিবার গঠিত। বর্তমানে মূলত আবদুল আজিজ ইবনে সৌদের বংশধররা এই রাজবংশের নেতৃত্ব দিয়ে থাকেন।

রাজ পরিবারের সবচেয়ে প্রভাবশালী ব্যক্তি হলেন সৌদি আরবের বাদশাহ। প্রথম বাদশাহ ইবনে সৌদের এক ছেলে থেকে অন্য ছেলের হাতে বাদশাহর ক্ষমতা হস্তান্তরিত হয়ে আসছে। হিসাব অনুযায়ী রাজপরিবারের মোট সদস্য সংখ্যা ১৫,০০০ তবে অধিকাংশ ক্ষমতা ২,০০০ জনের হাতে ন্যস্ত রয়েছে।

আল সৌদ তিনটি পর্যায়ের মধ্য দিয়ে গিয়েছে। এগুলো যথাক্রমে প্রথম সৌদি রাষ্ট্র, দ্বিতীয় সৌদি রাষ্ট্র ও আধুনিক সৌদি আরব। প্রথম সৌদি রাষ্ট্রকে ওয়াহাবিবাদের বিস্তার হিসেবে ধরা হয়। দ্বিতীয় সৌদি রাষ্ট্র অভ্যন্তরীণ লড়াইয়ের কারণে চিহ্নিত হয়। আধুনিক সৌদি আরব মধ্য প্রাচ্যে প্রভাবশালী। পূর্বে আল সৌদের সাথে উসমানীয় সাম্রাজ্য, মক্কার শরিফ, আল রশিদ ও কিছু ইসলামবাদি গোষ্ঠীর সাথে দেশের ভেতরে ও বাইরে সংঘর্ষ ছিল।

## পদবি
থাম্ব|ডান|300px|আল সৌদের বংশলতিকা
আল সৌদ অর্থ "সৌদের পরিবার"। ১৮ শতকে রাজবংশের প্রতিষ্ঠাতা মুহাম্মদ বিন সৌদের নাম থেকে এই নামটি এসেছে।

বর্তমানে আল সৌদ পদবিটি মুহাম্মদ বিন সৌদ বা তার তিন ভাই ফারহান, সুনায়ান ও মিশারির বংশধরদের ক্ষেত্রে ব্যবহৃত হয়। এছাড়া এই বংশের অন্যান্য কিছু শাখা রয়েছে। সৌদি রাজমুকুটের অধিকারী না হলেও এসকল শাখা বংশের ব্যক্তিরা গুরুত্বপূর্ণ সরকারি পদে থাকতে পারে। শাখা বংশের সদস্যদের সাথে কখনো আল সৌদ সদস্যদের বিবাহসম্পর্ক স্থাপিত হয়।

বাদশাহ আবদুল আজিজ ইবনে সৌদের পুত্র ও নাতিদের ক্ষেত্রে রাজকীয় পদবি “হিজ রয়াল হাইনেস” ব্যবহৃত হয়। তবে অন্যান্য শাখা বংশের সদস্যদের ক্ষেত্রে “হিজ হাইনেস” ব্যবহৃত হয়।

## আরও দেখুন

* বেদুইন
* আল আশ শাইখ
* বনি হারিস
* বনি ইয়াস
* বনু সাকিফ
* বনু ইয়াম
* সৌদি আরবের বাদশাহ
* সৌদি রয়াল গার্ড রেজিমেন্ট

## তথ্যসূত্র

### আরও পড়ুন
* Alexei Vassiliev, *The History of Saudi Arabia*, London, UK: Al Saqi Books, 1998
* David Holden & Richard Johns, *The House of Saud*, Pan, 1982, 0-330-26834-1
* Madawi Al-Rasheed, *A History of Saudi Arabia*, Cambridge University Press, 2002, 
* *The House of Saud* by David Holden and Richard Johns. Contains 538 pages, plus bibliography, index, and family history, also sections of Black and White plates. (Detail taken from *The House of Saud*, a reprint. First published by Sidgwick and Jackson in 1981 with an .)

## বহিঃসংযোগ
* 
* 
* 
* 


বিষয়শ্রেণী:আদনানি
বিষয়শ্রেণী:আরব গোষ্ঠী

বিষয়শ্রেণী:মধ্যপ্রাচ্যের রাজপরিবার
বিষয়শ্রেণী:সুন্নি মুসলিম রাজবংশ
বিষয়শ্রেণী:আরব রাজবংশ
খাদেমুল হারামাইন শরিফাইন

**খাদেমুল হারামাইন শরিফাইন** ( **) বা পবিত্র দুই মসজিদের সেবক সাবেক আইয়ুবীয় রাজবংশ, মিশরের মামলুক সুলতান, উসমানীয় সুলতান খলিফা কর্তৃক ব্যবহৃত উপাধি। এ দ্বারা বোঝানো হয় যে খলিফা ইসলামের দুই পবিত্র মসজিদ মক্কার মসজিদুল হারাম ও মদিনার মসজিদে নববীর নিরাপত্তা ও রক্ষণাবেক্ষণের দায়িত্ব নিয়েছেন।

## ইতিহাস
মামলুকদের পরাজিত করা ও মক্কা ও মদিনার নিয়ন্ত্রণ লাভের পর উসমানীয় সুলতান প্রথম সেলিম এই উপাধি ধারণ করেন। ষষ্ঠ মুহাম্মদ পর্যন্ত পরবর্তী সকল উসমানীয় সুলতান এই উপাধি ব্যবহার করতেন।

সৌদি বাদশাহদের মধ্যে ফাহাদ বিন আবদুল আজিজ ১৯৮৬ সালে প্রথম এই উপাধি ধারণ করেন। এর পরিবর্তে “হিজ মেজেস্টি” উপাধিটি এরপর ব্যবহার করা হত না। বর্তমান বাদশাহ সালমান বিন আবদুল আজিজ তার ভাই সাবেক বাদশাহ আবদুল্লাহ বিন আবদুল আজিজের মৃত্যুর পর একই উপাধি ধারণ করেছেন।

## আরও দেখুন
*আমিরুল মুমিনিন

## তথ্যসূত্র

বিষয়শ্রেণী:সৌদি আরব সরকার
বিষয়শ্রেণী:রাষ্ট্রপ্রধান
বিষয়শ্রেণী:সৌদি আরবে ইসলাম
বিষয়শ্রেণী:খাদেমুল হারামাইন শরিফাইন
সাদা শাপলা

**সাদা শাপলা**, **শালুক** বা **তারা শাপলা** বা **কুমুদ** (বৈজ্ঞানিক নাম: *Nymphaea nouchali*; সমনাম: *Nymphaea stellata*), হচ্ছে শাপলা পরিবারের *[[Nymphaea]]* গণের একটি জলজ উদ্ভিদ। এটি বাংলাদেশের জাতীয় ফুল।

## ভৌগোলিক বিস্তৃতি ও আবাসস্থল
এই জলজ উদ্ভিদ আফগানিস্তান, ভারতীয় উপমহাদেশ থেকে তাইওয়ান, দক্ষিণ-পূর্ব এশিয়া ও অস্ট্রেলিয়া পর্যন্ত বিস্তৃত অঞ্চলে জন্মে। সাধারণত নিম্ন ও মধ্যম গভীরতার স্থির অথবা কম স্রোতের জলাশয়ে জন্মে।

## বর্ণনা
alt=শাপলার ফল (ঢ্যাপ) - Water Lily Fruit. আলোকচিত্র : আহমেদ আলী শাহ্ শাওন|থাম্ব|শাপলার ফল (ঢ্যাপ) - Water Lily Fruit.
সাদা শাপলা এশিয়ার প্রজাতি। এরা অজরায়ুজ উদ্ভিদ। এর কাণ্ড ও মূল পানিতে নিমজ্জিত থাকে। পাতাগুলো আংশিকভাবে নিমজ্জিত। পাতার উপরিভাগ সবুজ এবং নিচের দিকের রঙ গাঢ়। এদের আকার ২২-২৩ সেমি. এবং বিস্তৃতি ০.৯ থেকে ১.৮ মিটার।
গাছ উজ্জ্বল সবুজ। ফুল ছোট, ৭-১০ সেমি চওড়া, পাপড়ি অনেকগুলি, পাপড়ি সরু ও চোখা। হালকা নীল এবং সুগন্ধি।

## তথ্যসূত্র

## বহিঃসংযোগ
alt=সাদা শাপলা। আলোকচিত্র : আহমেদ আলী শাহ্ শাওন।|থাম্ব|সাদা শাপলা। আলোকচিত্র : আহমেদ আলী শাহ্ শাওন।
Neel kamal (blue waterlily) in Indian culture *on Biodiversity of India portal*.
*Taxon: Nymphaea stellata Willd. - Synonym of Nymphaea nouchali Burm. f.
*Perry D. Slocum: *Waterlilies and Lotuses*. Timber Press 2005,  (restricted online version at Google Books)
*Ambal (Nymphaea stellata) - Flowers of India - Kerala Ayurvedics

বিষয়শ্রেণী:মিঠাপানির উদ্ভিদ
বিষয়শ্রেণী:ফুল
বিষয়শ্রেণী:১৭৬৮-এ বর্ণিত উদ্ভিদ
বিষয়শ্রেণী:শ্রীলঙ্কার জাতীয় প্রতীক
বিষয়শ্রেণী:শ্রীলঙ্কার উদ্ভিদ
বিষয়শ্রেণী:বাংলাদেশের জাতীয় প্রতীক
বিষয়শ্রেণী:বাংলাদেশের উদ্ভিদ
বিষয়শ্রেণী:স্বাদু পানির উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:অস্ট্রেলিয়ার উদ্ভিদ
মাখনা

**মাখনা** (), (বৈজ্ঞানিক নাম: ***Euryale ferox***) হচ্ছে ***Euryale*** গণের একটি জলজ উদ্ভিদ। এটি বাংলাদেশ ও ভারতের স্থানীয় উদ্ভিদ। বিল ও হাওড়ে জন্মে।
thumb|250px|বাম|ঘি, গোলমরিচ ও নুন দিয়ে ভাজা মাখানা

## বিবরণ

লাল শাপলার মতোই তবে কাঁটাভরা গাছ। এদের পাতা বিশাল; *[[Victoria amazonica|ভিক্টোরিয়া অ্যামাজনিকা]]* প্রজাতির পর উদ্ভিদরাজ্যে এদের পাতা দ্বিতীয় বৃহত্তম। এদের ফুল গোলাপি, আকারে শাপলার চেয়ে ছোট। ফুল ফোটে শীতের শেষে। কাঁটাভরা ফলে অনেকগুলো বীজ এবং বীজগুলো খাবার যোগ্য।

## বিস্তৃতি
মাখনা মিঠা পানির জলাধার, ঝিল এবং হাওড়ে জন্মে। এছাড়া এর বিস্তৃতি কাশ্মীর থেকে পূর্বদিকে আসাম, চীন, জাপান, তাইওয়ান এবং রাশিয়ার উশুরি পর্যন্ত বিস্তৃত। বাংলাদেশের বৃহত্তর সিলেট এবং কিশোরগঞ্জ জেলার হাওড় অঞ্চলে মাখনা পাওয়া যায়।

## তথ্যসূত্র

## বহিঃসংযোগ

*''Euryale ferox'' page
*[''Fox nut'' page](https://web.archive.org/web/20090227092134/http://www.foodsnherbs.com/fox_nut_(qian_shi).htm)
*''Euryale seed'' page
*Gordon ''Euryale'' page
*Information regarding possibly health benefits of ''Euryale ferox'' seeds

বিষয়শ্রেণী:এশিয়ার উদ্ভিদ
বিষয়শ্রেণী:মিঠাপানির উদ্ভিদ
বিষয়শ্রেণী:ফুল
বিষয়শ্রেণী:১৮০৫-এ বর্ণিত উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:নিম্ফিসি
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
চাঁদমালা

**চাঁদমালা** (), (বৈজ্ঞানিক নাম: ***Nymphoides hydrophylla***) হচ্ছে মেনান্থাসি পরিবারের জলজ উদ্ভিদ। এরা বাংলাদেশ ও ভারতের স্থানীয় উদ্ভিদ। লতান জলজ এই উদ্ভিদের গাঁট থেকে শিকড় গজায়। ভাসমান পাতা প্রায় গোল, ৫-৮ সেমি চওড়া, বোঁটা প্রায় ৪ সেমি, উপর মসৃণ, নিচে প্রকট শিরাজাল। ছোট ছোট সাদা ফুল ফোটে। ফুলে পাঁচ পাপড়ি হয়। ফলের আকার গোল।

সাধারণত পানি জমে থাকে এমন কোন খানাখন্দ, জলাশয়, ধানক্ষেত এসব স্থানে দেখা যায় এই ভাসমান উদ্ভিদটিকে । সামান্য উচ্চতাতেও বেশ ভালো জন্মায় এই গাছ । মাটির সাথে এর শেকড় সংযুক্ত থাকলেও, ভাসমান অবস্থাতেও (মাটির সাথে সংযুক্ত না থেকে) বেশ ভালো জন্মায় ।

## তথ্যসূত্র

## বহিঃসংযোগ

বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:মিঠাপানির উদ্ভিদ
বিষয়শ্রেণী:ফুল
বিষয়শ্রেণী:পাকিস্তানের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:মেনান্থাসি
বিষয়শ্রেণী:চীনের উদ্ভিদ
বিষয়শ্রেণী:তাইওয়ানের উদ্ভিদকুল
বিষয়শ্রেণী:ইন্দো-চীনের উদ্ভিদকুল
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:স্বাদু পানির উদ্ভিদ
দেবাশীষ বিশ্বাস

**দেবাশীষ বিশ্বাস** (জন্ম ২৭ জানুয়ারি ১৯৭৭) বাংলাদেশের একজন জনপ্রিয় চলচ্চিত্র পরিচালক। তিনি বাংলাদেশের খ্যতিমান চলচ্চিত্র নির্মাতা দিলীপ বিশ্বাসের ছেলে। **দেবাশীষ বিশ্বাস** ২০০১ সালে ‘শ্বশুরবাড়ী জিন্দাবাদ’ চলচ্চিত্র নির্মাণের মধ্য দিয়ে পরিচালক হিসেবে অভিষেক হয়। এরপর নির্মাণ করেছেন ‘শুভ বিবাহ’ ও ‘ভালোবাসা জিন্দাবাদ’। এছাড়াও উপস্থাপক হিসেবে তার ব্যাপক খ্যাতি রয়েছে। ‘পথের প্যাঁচালি’ ও‘ক্লোজআপ ওয়ান তোমাকেই খুঁজছে বাংলাদেশ’ উপস্থাপনার মধ্য দিয়ে উপস্থাপক হিসেবে খ্যাতি পান। তার নিজস্ব প্রযোজনা সংস্থার নাম ‘গীতি চিত্রকথা’।

## ব্যক্তিগত জীবন
আড়াই বছর প্রেম করার পর চলচ্চিত্র পরিচালক ও উপস্থাপক দেবাশীষ বিশ্বাস এবং নাট্যাভিনেত্রী তানিয়া হোসেনকে বিয়ে করেছিলেন ২০১০ সালের ২৯ এপ্রিল। পুরান ঢাকার একটি সরকারি রেজিস্ট্রার অফিসে উভয়ে তাদের স্ব-স্ব ধর্মানুযায়ী বিবাহবন্ধনে আবদ্ধ হন। এর দুদিন পর গুলশানের একটি অভিজাত রেস্টুরেন্টে তাদের বিবাহোত্তর অনুষ্ঠানের আয়োজন করা হয়। কিন্তু এক বছর পূর্ণ হওয়ার পূর্বেই ভেঙ্গে যায় তাদের সংসার।​

২০১২ সালে দেবাশীষ বিশ্বাস ও অরুণা সরকার বিবাহবন্ধনে আবদ্ধ হন। এটি দেবাশীষ বিশ্বাসের ২য় বিয়ে। অরুণা সরকার জাতীয় বিশ্ববিদ্যালয়ের অধীনে হিসাববিজ্ঞান বিষয়ে স্নাতকোত্তর পড়ছেন। ২০১২ সালের ৪ অক্টোবর দেবাশীষ ও অরুণার বিবাহোত্তর সংবর্ধনার আয়োজন করা হয়েছে। ২০১৪ সালের ১৫ আগস্ট সকালে তাদের পুত্রসন্তান দেবজিৎ বিশ্বাসের জন্ম হয়।

## পরিচালনা করা চলচ্চিত্রের তালিকা
* *[[শ্বশুরবাড়ি জিন্দাবাদ (২০০১-এর চলচ্চিত্র)|শ্বশুরবাড়ি জিন্দাবাদ]]* (২০০১)
* *[[টক ঝাল মিষ্টি]]* (২০০৫)
* *[[শুভ বিবাহ]]* (২০০৯)
* *[[ভালোবাসা জিন্দাবাদ]]* (২০১৩) 
* *[[চল পালাই]]* (২০১৭)
* *[[শ্বশুরবাড়ি জিন্দাবাদ ২]]* (২০২০)

## সমালোচনা
পিএনটিভি ইউটিউব চ্যানেলের মালিক লিটন সরকার ইমন নামে এক ব্যক্তি দেবাশীষ বিশ্বাসের মা গায়েত্রী বিশ্বাস প্রযোজিত চারটি বাংলা চলচ্চিত্র- অজান্তে, শুভ বিবাহ, অপেক্ষা এবং মায়ের মর্যাদা ইউটিউব চ্যানেলে প্রচার করতে ৬০ বছরের জন্য ১ লাখ ৪০ হাজার টাকায় ২০১৯ সালের ৩০ জুলাই বাণিজ্যিক শর্তে কিনে নেন। তিনি ছবিগুলো ইউটিউব চ্যানেলে আপলোড করলে ইউটিউব কর্তৃপক্ষ চ্যানেল বন্ধ করে দেয়।

পরে তিনি খোঁজ নিয়ে জানতে পারেন এই চারটি চলচ্চিত্র দেবাশীষ বিশ্বাস তার আগেই ২০১৭ সালে অন্য দুজন ব্যক্তির কাছে বিক্রি করেন। যার কারণে ইউটিউব চ্যানেল কর্তৃপক্ষ ছবিগুলো আপলোড করার পর লিটন সরকার ইমনের চ্যানেল বন্ধ করে দেন।

এরপরই ২০১৯ সালের ৮ সেপ্টেম্বর সিএমএম আদালতে লিটন সরকার ইমন বাদী হয়ে দেবাশীষ বিশ্বাস ও তার মায়ের নামে প্রতারণার মামলা করেন। মামলা তদন্ত করে অভিযোগের সত্যতা পাওয়া গেলে দেবাশীষ বিশ্বাসের নামে গ্রেফতারী-পরোয়ানা জারি করেন আদালত। পরবর্তীতে দেবাশীষ বিশ্বাস আদালতে আত্মসমর্পণ করে জামিনের আবেদন করলে আদালত লিটন সরকার ইমন কে টাকা ফিরিয়ে দেওয়ার শর্তে মুক্তি দেন ।

## পুরস্কার
;সিজেএফবি পারফরম্যান্স পুরস্কার

## তথ্যসূত্র



## বহিঃসংযোগ

*
*

বিষয়শ্রেণী:১৯৭৭-এ জন্ম
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী হিন্দু
বিষয়শ্রেণী:নাজিরপুর উপজেলার ব্যক্তি
বিষয়শ্রেণী:বরিশাল বিভাগের চলচ্চিত্রকার
আলেকজান্ডার পাম

**আলেকজান্ডার পাম** বা **আলেক্সান্দ্রা পাম** বা **কিং আলেকজান্ডার পাম**, **কিং পাম**, **নর্দান বাংলো পাম** () (বৈজ্ঞানিক নাম:***Archontophoenix alexandrae***) হচ্ছে অস্ট্রেলিয়ার কুইন্সল্যান্ডের স্থানীয় প্রজাতি। এছাড়া অস্ট্রেলিয়ার নিউ সাউথ ওয়েলস এবং হাওয়াই দ্বীপে প্রাকৃতিকভাবে জন্মে। উপকূলীয় তটরেখা বরাবর বৃষ্টি অরণ্যসমূহে এদের বিস্তার।


Image:Archontopheonix-alexandrae-littoral-rainforest.jpg|Habit
Image:Archontopheonix alexandrae flowering.jpg|Flowering
Image:Archontopheonix alexandrae fruiting with Sulphur-crested Cockatoos.jpg|Fruiting
Image:Starr 011205-0026 Archontophoenix alexandrae.jpg|Fruit


## আরও দেখুন

* List of Australian plant species authored by Ferdinand von Mueller

## বহিঃসংযোগ
* ''Archontophoenix alexandrae''
* Archontophoenix alexandrae 
## তথ্যসূত্র

বিষয়শ্রেণী:পাম
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:অস্ট্রেলিয়ার পাম
বিষয়শ্রেণী:আলংকারিক উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:হাওয়াইয়ের উদ্ভিদ
বিষয়শ্রেণী:১৮৭৫-এ বর্ণিত উদ্ভিদ
বিষয়শ্রেণী:উদ্যান উদ্ভিদ
এডো ব্রান্ডেস

**এডো আন্দ্রে ব্রান্ডেস** (; জন্ম: ৫ মার্চ, ১৯৬৩) নাটাল প্রদেশের পোর্ট শেপস্টোনে জন্মগ্রহণকারী দক্ষিণ আফ্রিকাণ বংশোদ্ভূত জিম্বাবুয়ের সাবেক আন্তর্জাতিক ক্রিকেটার। ১৯৮৭ থেকে ১৯৯৯ সময়কালে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। **এডো ব্রান্ডেস** চারটি (১৯৮৭, ১৯৯২, ১৯৯৬ ও ১৯৯৯) ক্রিকেট বিশ্বকাপে জিম্বাবুয়ে দলের প্রতিনিধিত্ব করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন তিনি।

## খেলোয়াড়ী জীবন
আন্তর্জাতিক ক্রিকেট অঙ্গনে জিম্বাবুয়ের অভিষেকের সময় থেকে অধিকাংশ খেলোয়াড়ই শৌখিন খেলোয়াড় হিসেবে অংশগ্রহণ করতেন। তিনিও এর ব্যতিক্রম ছিলেন না। তার মূল পেশা ছিল মুরগীর বাচ্চার খামারী। ৩ জানুয়ারি, ১৯৯৭ সালে ইংল্যান্ডের বিপক্ষে একদিনের আন্তর্জাতিকে হ্যাট্রিক করার গৌরব অর্জন করেন। খেলায় অদ্যাবধি সর্বোচ্চসংখ্যক গড়ে ব্যাটসম্যানকে আউট করার ঘটনা এটি। এছাড়াও নিজস্ব ৩৪তম জন্মদিনের দুইমাস পূর্বে বয়োজ্যেষ্ঠ ক্রিকেটার হিসেবে এ সাফল্য লাভ করেন। জিম্বাবুয়ের হারারে স্পোর্টস ক্লাবে অনুষ্ঠিত ৩য় একদিনের আন্তর্জাতিকে নিক নাইট, জন ক্রলি, নাসের হোসাইন তার শিকারে পরিণত হন। তার এ হ্যাট্রিকটি দুই ওভারে সম্পন্ন হয়।

## বিতর্ক
আউট করতে ব্যর্থ হওয়ায় অস্ট্রেলীয় বোলার গ্লেন ম্যাকগ্রা'র সাথে তার আদিরসাত্মক বাক্য বিনিময়ের ঘটনা ঘটে। ম্যাকগ্রা তাকে জিজ্ঞাসা করলেন, 'আপনি এতো মোটা কেন?' জবাবে ব্রান্ডেস বলেন যে, 'কারণ, সার্বক্ষণিক আমি আপনার স্ত্রীকে ভালবাসি। তিনি প্রতিবারই আমাকে একটি করে বিস্কুট দেন।'

## কোচিং
২০০৩ সালে কোচিং করার জন্য অস্ট্রেলিয়া গমন করেন। এছাড়াও তিনি এক্সএক্সএক্সএক্স গোল্ড ব্রিসবেন গ্রেড প্রতিযোগিতায় সানশাইন কোস্ট স্কর্চার্স দলকে কোচিং করান। বর্তমানে তিনি সানশাইন কোস্টে টমেটোর খামার পরিচালনা করছেন।

## তথ্যসূত্র

## আরও দেখুন
* জ্যাক হেরন
* অ্যালিস্টেয়ার ক্যাম্পবেল
* ২০১৫ ক্রিকেট বিশ্বকাপ
* জিম্বাবুয়ে জাতীয় ক্রিকেট দল
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:প্রিন্স এডওয়ার্ড স্কুলের প্রাক্তন শিক্ষার্থী
বিষয়শ্রেণী:জিম্বাবুয়ের ক্রিকেট কোচ
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:দক্ষিণ আফ্রিকান বংশোদ্ভূত জিম্বাবুইয়ান
ডুনেডিন

**ডুনেডিন** ( ; ) নিউজিল্যান্ডের দক্ষিণাঞ্চলীয় দ্বীপে অবস্থিত দ্বিতীয় বৃহত্তম নগর। এ নগরটি ওতাগো অঞ্চলের প্রধান নগর। জনসংখ্যার দিক দিয়ে নিউজিল্যান্ডের সপ্তম বৃহত্তম হলেও ঐতিহাসিক দৃষ্টিকোণে, সাংস্কৃতিক ও ভৌগোলিক কারণে চতুর্থ প্রধান নগরের মর্যাদা পেয়েছে। একসময় ঊনবিংশ শতকে ডুনেডিন জনসংখ্যার দিক দিয়ে সর্ববৃহৎ নগর ছিল। ৫ মার্চ, ২০১৩ তারিখ পর্যন্ত নগরের সর্বমোট জনসংখ্যা ১২০,২৪৬জন ছিল।

## গুরুত্ব
ওতাগোর মধ্য-পূর্বাংশীয় উপকূলে ডুনেডিনের নগর অঞ্চল গড়ে উঠেছে। ওতাগো উপত্যকা ও পাহাড়ে ঘেরা ডুনেডিনে মৃত আগ্নেয়গিরি রয়েছে।

নগরের প্রধান শিল্পখাত হিসেবে রয়েছে শিক্ষাব্যবস্থা। ১৮৬৯ সালে নিউজিল্যান্ডের প্রথম বিশ্ববিদ্যালয়রূপে ওতাগো বিশ্ববিদ্যালয় প্রতিষ্ঠিত হয়। এছাড়াও ওতাগো পলিটেকনিক রয়েছে। ২০০৬ সালের জরীপে ১৫ থেকে ২১ বছর বয়সী ছাত্র নগরের মোট জনসংখ্যার ২১.৬% যা সমগ্র নিউজিল্যান্ডের ১৪.২% এর তুলনায় বেশি।

## তথ্যসূত্র

## আরও দেখুন
* নিউজিল্যান্ড
* ২০১৫ ক্রিকেট বিশ্বকাপ

## গ্রন্থপঞ্জি

*
*
*
*
*
*
*
*
*
*
*
*
*
*
*
*
*
*
*
*
*
*
*

* A Complete Guide To Heraldry by A.C. Fox-Davies 1909.

## বহিঃসংযোগ

* Dunedin City Council official website
* Tourism Dunedin
* 

বিষয়শ্রেণী:ডুনেডিন
বিষয়শ্রেণী:নিউজিল্যান্ডের শহর
বিষয়শ্রেণী:নিউজিল্যান্ডের বন্দর নগরী
গিলগিত-বালতিস্তান

**গিলগিত-বালতিস্তান** (উর্দু: , বাল্টি:  གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি **উত্তরাঞ্চল** নামে পরিচিত ছিলো। এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত।

## ইতিহাস
## সরকার
প্রশাসনিক অঞ্চল
গিলগিত-বালতিস্তানকে দুইটি প্রশাসনিক অঞ্চলে ভাগ করা হয়েছে, যেগুলো আবার নয়টি জেলায় বিভক্ত। এর মধ্যে স্কারদু, শিগার, খারমাং ও গানচি জেলা বালতিস্তানের অন্তর্ভুক্ত। অবশিষ্ট ৫ টি জেলা গিলগিত, ঘিজের, দিয়ামের, আস্তরে ও হুনযা-নগর গিলগিতের অন্তর্ভুক্ত।  গিলগিত এবং স্কারদু শহর এই দুটি বিভাগের প্রশাসনিক কেন্দ্র হিসেবে ব্যবহৃত হয়।

## তথ্যসূত্র

## আরও পড়ুন
* *Pakistan Trekking Guide*, by Isobel and Ben Shaw, 1993.

## বহিঃসংযোগ

* Official Website of the Gilgit-Baltistan Council
* Official Website of the Government of Gilgit-Baltistan
* 

বিষয়শ্রেণী:পাকিস্তানের শহর
বিষয়শ্রেণী:পাকিস্তানের বৈদেশিক সম্পর্ক
বিষয়শ্রেণী:পাকিস্তানের উপবিভাগ
বিষয়শ্রেণী:১৯৭০-এ প্রতিষ্ঠিত রাষ্ট্র ও অঞ্চল
বিষয়শ্রেণী:ভারতের রাষ্ট্রসীমানা বিরোধ
আমেরিকান ইন্টারন্যাশনাল স্কুল ঢাকা

**আমেরিকান ইন্টারন্যাশনাল স্কুল ঢাকা** () বাংলাদেশের রাজধানী ঢাকার ১২ ইউনাইটেড নেশনস রোড, বারিধারা, গুলশান এলাকায় অবস্থিত একটি আন্তর্জাতিক বিদ্যালয়।

## ইতিহাস
বাংলাদেশে অবস্থানরত আমেরিকান নাগরিকদের জন্য যুক্তরাষ্ট্রের শিক্ষানীতির উপর ভিত্তি করে প্রতিষ্ঠিত। ১৯৭২ সালে এই স্কুলটি বাংলাদেশে প্রতিষ্ঠা করা হয়। তবে পূর্ব পাকিস্তান আমলে ১৯৫৬ সালে এতি প্রতিষ্ঠিত হয়েছিল তখন এটি ঢাক্কা আমেরিকান সোসাইটি স্কুল নামে পরিচিত ছিল।
এই প্রতিষ্ঠানে প্রাক্‌-কিন্ডারগার্টেন থেকে গ্রেড ১২ পর্যন্ত শিক্ষাদান করা হয়।
এই স্কুলে সীমিত সংখ্যক বাংলাদেশী ছাত্রছাত্রী ভর্তি করা হয়ে থাকে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকার আন্তর্জাতিক বিদ্যালয়
বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭২-এ বাংলাদেশে প্রতিষ্ঠিত
আমেরিকান ইন্টারন্যাশনাল স্কুল

**আমেরিকান ইন্টারন্যাশনাল স্কুল** (এআইএস) বলতে নিচের বিদ্যালয়সমূহকে নির্দেশ করতে পারে: